
36                                                            DR.30.10.2018                                                                                                                          

 
dengan kategori yang kedua, ini juga akan mempunyai effect kepada kos banduan di dalam 
tahanan. Adakah kerajaan bercadang untuk memperkenalkan pindaan yang membenarkan 
atau mampu memberi kuasa kepada mahkamah untuk menyemak semula hukuman yang 
dijatuhkan kepada banduan-banduan akhir tersebut bergantung kepada fakta-fakta dan 
keadaan-keadaan kes. Terima kasih. 

 Tuan Yang di-Pertua: Silakan. 

 Datuk Liew Vui Keong: Terima kasih Tuan Yang di-Pertua. Memandangkan begitu 
banyak soalan yang telah pun ditimbulkan oleh Yang Berhormat tadi, saya cadangkan untuk 
memberi jawapan bertulis mengenai isu hukuman gantung mati ini kerana saya ingin 
berhijrah kepada topik yang lain dengan izin Tuan Yang di-Pertua. 

 Tuan Yang di-Pertua: Yang Berhormat memerlukan berapa banyak masa lagi? 

 Datuk Liew Vui Keong: Saya mungkin – Oleh kerana saya hanya dapat jawab dua 
soalan mengenai agensi yang saya sebutkan tadi, hanya dua agensi, mungkin tambah lagi 
dalam 10 minit begitu Tuan Yang di-Pertua.  

 Tuan Yang di-Pertua: Ya, ya, silakan.  

 Datuk Liew Vui Keong: Jadi mengenai isu yang telah pun dibangkit oleh Yang 
Berhormat Papar, ada di sini. Yang Berhormat Papar telah pun menyarankan agar Perjanjian 
Malaysia 1963 dilaksanakan dengan segera. Untuk makluman Yang Berhormat, seperti yang 
saya telah katakan jawab semalam bahawa sejak pengumuman daripada Yang Amat 
Berhormat Perdana Menteri Tun Dr. Mahathir bahawa Sabah dan Sarawak dan juga 
Persekutuan Malaya adalah rakan kongsi sama rata, maka pada 10 Oktober tahun ini, satu 
Jawatankuasa Khas Kabinet telah pun diumumkan dan yang terlibat ialah Yang Amat 
Berhormat Perdana Menteri sebagai Pengerusi dan juga ahli-ahli Kabinet bersama dengan 
Ketua Menteri daripada Sabah dan Sarawak.  

 Jawatankuasa Khas Kabinet ini ialah untuk menyemak dan juga meneliti hak 
Kerajaan Negeri Sabah dan juga Kerajaan Negeri Sarawak di bawah Perjanjian Malaysia 
1963. Jadi, terma rujukan bagi jawatankuasa tersebut antaranya adalah untuk mengenal pasti 
dan menyemak isu berhubung dengan pelaksanaan hak-hak dan kuasa autonomi Kerajaan 
Negeri Sabah dan juga negeri Sarawak berdasarkan Perlembagaan Persekutuan, Malaysian 
Agreement 1963 dan juga Report of the Inter-Governmental Committee 1962.  

Jawatankuasa Khas Kabinet ini bertanggungjawab untuk meneliti dan juga 
mempertimbangkan apa-apa cadangan berhubung dengan hak Kerajaan Negeri Sabah dan 
juga Kerajaan Negeri Sarawak. Antaranya untuk cadangan untuk mengembalikan status 
Kerajaan Negeri Sabah dan juga Kerajaan Negeri Sarawak sebagai rakan kongsi. Perkara 
ini akan diputuskan dalam mesyuarat Jawatankuasa Khas Kabinet yang akan bersidang 
dalam masa yang terdekat Tuan Yang di-Pertua.  

 Yang Berhormat Santubong, Yang Berhormat Santubong tidak ada, saya jawab 
kepada isu yang lain. SPRM, Yang Berhormat Kota Melaka, ada ya. Yang Berhormat Kota 
Melaka telah pun mencadangkan agar SPRM diberi kuasa autonomi dan juga kuasa 
tersendiri sebagai salah satu langkah memperkasa suruhanjaya itu. Jadi untuk makluman 
Yang Berhormat, sebagai langkah awal dalam memperkasakan Suruhanjaya Pencegahan 
Rasuah Malaysia, satu jawatankuasa reformasi telah pun dibentuk bagi mengkaji, mengenal 
pasti dan juga mencadang penambahbaikan yang diperlukan bagi menjadikan SPRM lebih 
berkesan dalam melaksanakan peranan mereka untuk mencegah rasuah, penyelewengan 
dan juga salah guna kuasa.  

Jawatankuasa ini telah mengemukakan cadangan-cadangan inisiatif seperti berikut 
iaitu meminda seksyen 5 Akta SPRM dan juga mewujudkan kod etika yang khusus bagi Ketua 
Pesuruhjaya SPRM, pelantikan Ketua Pesuruhjaya SPRM yang hendaklah atas 
pertimbangan Parliamentary Select Committee dan juga prosedur tatatertib dan penamatan 
khidmat Ketua Pesuruhjaya SPRM, prestasi dan juga kompetensi Ketua Pesuruhjaya SPRM 
dan juga peranan Jawatankuasa Khas Mengenai Rasuah.  

 Selain daripada itu, terma rujukan Lembaga Penasihat Pencegahan Rasuah iaitu di 
bawah seksyen 13 Akta SPRM 2009 akan ditambah baik dan diberikan bajet berasingan bagi 
memastikan ia dapat berfungsi secara bebas serta berkecuali daripada SPRM. Mekanisme 
dan juga terma rujukan jawatankuasa aduan, panel penilaian operasi dan juga panel 
perundingan dan juga pencegahan rasuah akan ditambah baik dan juga diwujudkan polisi 



dengan kategori yang kedua, ini juga akan mempunyai effect kepada kos banduan di dalam tahanan. Adakah kerajaan bercadang untuk memperkenalkan pindaan yang membenarkan atau mampu memberi kuasa kepada mahkamah untuk menyemak semula hukuman yang dijatuhkan kepada banduan-banduan akhir tersebut bergantung kepada fakta-fakta dan keadaan-keadaan kes. Terima kasih. Tuan Yang di-Pertua: Silakan. Datuk Liew Vui Keong: Terima kasih Tuan Yang di-Pertua. Memandangkan begitu banyak soalan yang telah pun ditimbulkan oleh Yang Berhormat tadi, saya cadangkan untuk memberi jawapan bertulis mengenai isu hukuman gantung mati ini kerana saya ingin berhijrah kepada topik yang lain dengan izin Tuan Yang di-Pertua. Tuan Yang di-Pertua: Yang Berhormat memerlukan berapa banyak masa lagi?. Datuk Liew Vui Keong: Saya mungkin- Oleh kerana saya hanya dapat jawab dua soalan mengenai agensi yang saya sebutkan tadi, hanya dua agensi, mungkin tambah lagi dalam 10 minit begitu Tuan Yang di-Pertua. Tuan Yang di-Pertua: Ya, ya, silakan. Datuk Liew Vui Keong: Jadi mengenai isu yang telah pun dibangkit oleh Yang Berhormat Papar, ada di sini. Yang Berhormat Papar telah pun menyarankan agar Perjanjian Malaysia 1963 dilaksanakan dengan segera. Untuk makluman Yang Berhormat, seperti yang saya telah katakan jawab semalam bahawa sejak pengumuman daripada Yang Amat Berhormat Perdana Menteri Tun Dr. Mahathir bahawa Sabah dan Sarawak dan juga Persekutuan Malaya adalah rakan kongsi sama rata, maka pada 10 Oktober tahun ini, satu Jawatankuasa Khas Kabinet telah pun diumumkan dan yang terlibat ialah Yang Amat Berhormat Perdana Menteri sebagai Pengerusi dan juga ahli-ahli Kabinet bersama dengan Ketua Menteri daripada Sabah dan Sarawak. Jawatankuasa Khas Kabinet ini ialah untuk menyemak dan juga meneliti hak Kerajaan Negeri Sabah dan juga Kerajaan Negeri Sarawak di bawah Perjanjian Malaysia 1963. Jadi, terma rujukan bagi jawatankuasa tersebut antaranya adalah untuk mengenal pasti dan menyemak isu berhubung dengan pelaksanaan hak-hak dan kuasa autonomi Kerajaan Negeri Sabah dan juga negeri Sarawak berdasarkan Perlembagaan Persekutuan, Malaysian Agreement 1963 dan juga Report of the Inter-Governmental Committee 1962. Jawatankuasa Khas Kabinet ini bertanggungjawab untuk meneliti dan juga mempertimbangkan apa-apa cadangan berhubung dengan hak Kerajaan Negeri Sabah dan juga Kerajaan Negeri Sarawak. Antaranya untuk cadangan untuk mengembalikan status Kerajaan Negeri Sabah dan juga Kerajaan Negeri Sarawak sebagai rakan kongsi. Perkara ini akan diputuskan dalam mesyuarat Jawatankuasa Khas Kabinet yang akan bersidang dalam masa yang terdekat Tuan Yang di-Pertua. Yang Berhormat Santubong, Yang Berhormat Santubong tidak ada, saya jawab kepada isu yang lain. SPRM, Yang Berhormat Kota Melaka, ada ya. Yang Berhormat Kota Melaka telah pun mencadangkan agar SPRM diberi kuasa autonomi dan juga kuasa tersendiri sebagai salah satu langkah memperkasa suruhanjaya itu. Jadi untuk makluman Yang Berhormat, sebagai langkah awal dalam memperkasakan Suruhanjaya Pencegahan Rasuah Malaysia, satu jawatankuasa reformasi telah pun dibentuk bagi mengkaji, mengenal pasti dan juga mencadang penambahbaikan yang diperlukan bagi menjadikan SPRM lebih berkesan dalam melaksanakan peranan mereka untuk mencegah rasuah, penyelewengan dan juga salah guna kuasa. Jawatankuasa ini telah mengemukakan cadangan-cadangan inisiatif seperti berikut iaitu meminda seksyen 5 Akta SPRM dan juga mewujudkan kod etika yang khusus bagi Ketua Pesuruhjaya SPRM, pelantikan Ketua Pesuruhjaya SPRM yang hendaklah atas pertimbangan Parliamentary Select Committee dan juga prosedur tatatertib dan penamatan khidmat Ketua Pesuruhjaya SPRM, prestasi dan juga kompetensi Ketua Pesuruhjaya SPRM dan juga peranan Jawatankuasa Khas Mengenai Rasuah. Selain daripada itu, terma rujukan Lembaga Penasihat Pencegahan Rasuah iaitu di bawah seksyen 13 Akta SPRM 2009 akan ditambah baik dan diberikan bajet berasingan bagi memastikan ia dapat berfungsi secara bebas serta berkecuali daripada SPRM. Mekanisme dan juga terma rujukan jawatankuasa aduan, panel penilaian operasi dan juga panel perundingan dan juga pencegahan rasuah akan ditambah baik dan juga diwujudkan polisi.